בס"ד

חוליה ראשונה - שיעור בנושא פרוץ המלחמה, מערך הכוחות ושיירת יחיעם

צפה בסרטון הבא והשלם את דף הצפייה המצורף: [שיירת יחיעם : שחזור הקרב שבו נהרגו 47 לוחמים שהיו בדרכם לפרוץ את המצור הערבי - YouTube](https://www.youtube.com/watch?v=_JvG6Eo2BzY)

השלב הראשון של המלחמה באופן רשמי. הבריטים נדרשו להתפנות מארץ ישראל עד ל-1 באוגוסט 1948( כ"ה בתמוז בתש"ח), אולם הם החליטו להקדים ולסיים את המנדט בשעת חצות בלילה שבין 14 ל-15 במאי 1948, ו' באייר תש"ח, ולהתפנות מהארץ עד לשעה זו. הנציב העליון וכל מוסדות המנדט וחייליו אכן עזבו בתאריך זה את הארץ.

מערך הכוחות הלוחמים בארץ

|  |  |  |
| --- | --- | --- |
|  | הכוח הערבי | הכוח היהודי |
| הכוח הלוחם | הכוח הערבי היה מפוצל בין הנהגות שונות, אם כי רשמית ערביי ארץ ישראל היו מאורגנים תחת ה"ועד הערבי העליון". הכוחות הלוחמים העיקריים היו: פלסטינים מקומיים שפעלו במסגרת של כנופיות לוחמות.הכנופיות מנו כ- .איש 10,000 "צבא ההצלה" - יחידות מתנדבים לוחמות שהגיעו מכל ארצות ערב כדי להילחם ביישוב היהודי. צבא ההצלה מנה כ- 5,000 לוחמים. | ארגון "ההגנה" מנה כ-50,000 איש, אך למעשה רק הפלמ"ח וחלק מאנשי חיל-השדה היוו כוח צבאי מאומן שניתן להפעלה מידית במשימות שונות.כ- 80% מאנשי ה"הגנה" היו אנשי מגן מקומיים שאומנו להחזיק בעמדות הגנה.האצ"ל מנה כ- 4000 איש.הלח"י מנה כ- 800 איש. |
| היתרונות | לכוח הערבי הייתה יכולת לרכז כוחות להתקפה נקודתית.לכוח הערבי היה עורף גיאוגרפי: מדינות ערב השכנות סיפקו לו נשק ולוחמים.הכוח הערבי נהנה מחופש תנועה רב, והכפרים הערביים היו פזורים לאורך צירים רבים וחשובים בא"י. האוכלוסייה הערבית (לוחמים ואזרחים) מנתה כ- 1,300,000 נפש. | לאנשי היישוב היהודי הייתה מוטיבציה אדירה להתגייס למאבק.ליהודים הייתה מנהיגות ברורה ורוב אנשי היישוב קיבלו את מרותה.ליישוב היהודי היה גרעין של צבא עם ניסיון צבאי ופיקודי.ליישוב היהודי היה מערך ארגוני מפותח יחסית בשל ההכנות הרבות שנעשו בתקופת המנדט לקראת הקמת מדינה עצמאית. במערך זה היו מערכות חינוך, בריאות, גביית כספים וכדומה. |
| נקודות החולשה | החברה הערבית לא הייתה מגובשת.המנהיגות של הערבים הייתה מפוצלת וחסרת יכולת לאכוף את סמכותה על האוכלוסייה הערבית.ללוחמים הערבים לא היה ניסיון צבאי. | הערבים שלטו ברוב עורקי התחבורה, והערים המרכזיות היהודיות היו בטווח האש שלהם.לא היה רצף טריטוריאלי, ויישובים יהודיים רבים היו מנותקים או בסכנת ניתוק.נמלי האוויר והים היו חסומים בפני הבאת נשק וסיוע אחר.האוכלוסייה היהודית (לוחמים ואזרחים) מנתה כ-600,000 נפש. |